turjo4nis/wikipedia-bn-dump-20250701 huggingface dataset:
ইন্দোনেশিয়া–সার্বিয়া সম্পর্ক

ইন্দোনেশিয়া-সার্বিয়া সম্পর্ক, ইন্দোনেশিয়া এবং সার্বিয়া এর মাঝে বিদ্যমান কূটনৈতিক সম্পর্ককে নির্দেশ করে। তবে ইন্দোনেশিয়া এবং সার্বিয়া এর সম্পর্ক যুগোস্লাভিয়া যুগ থেকেই বিদ্যমান ছিল। পরবর্তীতে সার্বিয়াসহ বিভিন্ন দেশে বিভক্ত হয়ে যাওয়ার আগ পর্যন্ত যুগোস্লাভিয়ার ও ইন্দোনেশিয়ার মাঝে আন্তরিক সম্পর্ক বিদ্যমান ছিল। এরপর যুগোস্লাভিয়া ভেঙ্গে সার্বিয়া প্রতিষ্ঠিত হওয়ার পর, এই সম্পর্ক ইন্দোনেশিয়া সার্বিয়া সম্পর্কে দাঁড়ায়। তবে যুগোস্লাভিয়া ভেঙ্গে গঠিত হওয়া অন্যান্য দেশগুলোর সঙ্গেও ইন্দোনেশিয়ার অত্যন্ত আন্তরিক সম্পর্ক রয়েছে।

১৯৫৪ সালে, ইন্দোনেশিয়া এবং সার্বিয়া এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় সার্বিয়া ছিল যুগোস্লাভিয়া নামে একটি অখণ্ড সত্ত্বা। তাই বর্তমান, ইন্দোনেশিয়া ও সার্বিয়া সম্পর্কের ভিত্তি এবং অবকাঠামো, সবই যুগোস্লাভিয়া যুগে গঠিত এবং স্বীকৃত। ইন্দোনেশিয়ার রাজধানী জাকার্তায় সার্বিয়ার একটি স্থায়ী দূতাবাস রয়েছে। অপরদিকে সার্বিয়ার রাজধানী বেলগ্রেড এ ইন্দোনেশিয়ার একটি স্থায়ী দূতাবাস রয়েছে। ইন্দোনেশিয়া এবং সার্বিয়া (তৎকালীন যুগোস্লাভিয়া), জোট-নিরপেক্ষ আন্দোলন (ন্যাম) এর প্রতিষ্ঠাতা সদস্য।

ইতিহাস 

১৯৫৪ সালে দুই দেশের মধ্যকার কূটনৈতিক সম্পর্ক স্থাপিত হওয়ার পর দেশ দুটির মধ্যকার প্রথম ঐতিহাসিক সংযোগ ছিল জোট নিরপেক্ষ সংস্থার মাধ্যমে। ইন্দোনেশিয়ার প্রথম রাষ্ট্রপতি, সুকর্ণ এবং যুগোস্লাভিয়ার রাষ্ট্রপতি, জোসিপ ব্রোজ টিটো ছিলেন জোট নিরেপেক্ষ সংস্থার প্রতিষ্ঠাতা সদস্যদের অন্যতম। ১৯৬১ সালে এই সংস্থা প্রতিষ্ঠিত হয়।

যুগোস্লাভিয়া ভেঙ্গে যাওয়ার পর ১৯৯২-১৯৯৫ সাল পর্যন্ত ইন্দোনেশিয়া এবং সার্বিয়ার মধ্যকার সম্পর্ক ছিল, দেশ দুটির ইতিহাসের সবচেয়ে নিম্নে। বসনিয়া যুদ্ধে, মুসলিমদের বিরুদ্ধে সার্বিয়ার জাতিগত নিধন এর অভিযোগ উঠে। এসময়, বিস মুসলিম জনসংখ্যার দিকদিয়ে, বিশ্বের সবচেয়ে বড় রাষ্ট্র, ইন্দোনেশিয়ার সঙ্গে সার্বিয়ার সম্পর্ক খারাপ ছিল।

২০০০ সালের পর আবার দুই দেশের মধ্যকার সম্পর্ক স্বাভাবিক হতে শুরু করে। ২০০৮ সালে, সার্বিয়ার অখণ্ডতাকে সমর্থন করে, ইন্দোনেশিয়া, সার্বিয়ার থেকে কসোভো এর স্বাধীনতার স্বীকৃতি প্রদান হতে বিরত থাকে। যদিও কসোভো এর সঙ্গে সার্বিয়ার বিবাদের শান্তিপূর্ণ সমাধান করার লক্ষ্যে ইন্দোনেশিয়া, সবসময়ই সার্বিয়ার প্রতি আহ্বান জানিয়ে এসেছে।

বাণিজ্য 
২০০৪ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৫ মিলিয়ন (১.৫ কোটি) মার্কিন ডলার। যা, ২০০৮ সালে বেড়ে দাঁড়িয়ে হয় ৫০ মিলিয়ন (৫ কোটি) মার্কিন ডলার।
২০১২ সালের এই দুই দেশের মধ্যকার বাণিজ্যের পরিমাণ ছিল ৪০.৯ মিলিয়ন (৪.০৯ কোটি) মার্কিন ডলার। এর মধ্যে ৩৩.৯ মিলিয়ন (৩.৩৯ কোটি) মার্কিন ডলার ছিল, সার্বিয়ায়, ইন্দোনেশিয়ার রপ্তানি আয়। অপরদিকে, ইন্দোনেশিয়ায়, সার্বিয়ার রপ্তানি আয় ছিল ৭ মিলিয়ন (৭০ লক্ষ) মার্কিন ডলার। 

সার্বিয়ায়, ইন্দোনেশিয়ার প্রধান রপ্তানি পণ্য হল; টেক্সটাইল এবং কৃষি পণ্য। অপরদিকে ইন্দোনেশিয়ায়, সার্বিয়ার প্রধান রপ্তানি পণ্য হল; যন্ত্রাংশ, রাসায়নিক দ্রব্য এবং স্বাস্থ্যখাতের যন্ত্রপাতি।

তথ্যসূত্র

বহিঃসংযোগ 
 ইন্দোনেশিয়া দূতাবাস, বেলগ্রেড, সার্বিয়া 
 সার্বিয়া দূতাবাস, জাকার্তা, ইন্দোনেশিয়া

ইন্দোনেশিয়ার দ্বিপাক্ষিক সম্পর্ক
সার্বিয়ার দ্বিপাক্ষিক সম্পর্ক
ইন্দোনেশিয়া-সার্বিয়া সম্পর্ক
ইন্দোনেশিয়া–কলম্বিয়া সম্পর্ক

ইন্দোনেশিয়া-কলম্বিয়া সম্পর্ক, ইন্দোনেশিয়া এবং কলম্বিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮০ সালে, এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। কলম্বিয়ার রাজধানী বোগোতায়, ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় কলম্বিয়ার একটি স্থায়ী দূতাবাস রয়েছে।
উভয় রাষ্ট্রই বিভিন্ন আন্তর্জাতিক এবং বহুমাত্রিক সংগঠন, যেমন: প্যাসিফিক ইকোনমিক কো-অপারেশন কাউন্সিল, কেয়ারন্স গ্রুপ এবং সিভেটস ব্লক এর সদস্য।

ইতিহাস 

১৯৮০ সালের ১৫ সেপ্টেম্বর, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
তবে সেই সময়েই দুই দেশের কোনটিই, একে অপরের ভূমিতে দূতাবাস স্থাপন করে নি। ব্রাজিল এর রাজধানী ব্রাসিলিয়াতে অবস্থিত ইন্দোনেশিয়ার দূতাবাসের নিকট, কলম্বিয়া সংক্রান্ত কূটনৈতিক এবং অন্যান্য দায়িত্ব ন্যস্ত ছিল এবং এই দূতাবাসের মাধ্যমেই ইন্দোনেশিয়া, কলম্বিয়া সম্পর্কিত কার্যাবলী সম্পন্ন করত। আবার একইভাবে, ভারতের রাজধানী নয়াদিল্লীতে অবস্থিত কলম্বিয়া দূতাবাসের মাধ্যমে, কলম্বিয়া, ইন্দোনেশিয়া সম্পর্কিত কূটনৈতিক এবং অন্যান্য কার্যক্রম সম্পন্ন করত। তবে সেসময়, জাকার্তায়, কলম্বিয়ার একটি কনস্যুলেট ছিল

এরপর ১৯৮৩ সালে, কলম্বিয়া, জাকার্তায় অবস্থিত কলম্বিয়ার কনস্যুলেটকে, দূতাবাসে উন্নীত করে। কিন্তু ২০০২ সালের ২৯ নভেম্বর কলম্বিয়া এই দূতাবাস বন্ধ করে দেয়। দূতাবাস বন্ধের পেছনে কলম্বিয়ার পররাষ্ট্র মন্ত্রণালয়, অর্থনৈতিক সংকটের কথা উল্লেখ করে। অপরদিকে ১৯৮৯ সালের মে মাসে, কলম্বিয়ার রাজধানী বোগোতায়, ইন্দোনেশিয়া নিজেদের দূতাবাস স্থাপন করে। কলম্বিয়ায় নিযুক্ত, ইন্দোনেশিয়ার প্রথম রাষ্ট্রদূত ছিলেন ডঃ ত্রেংগোনো। তিনি, ১৯৮৯ সালের ১৬ জুন কর্মস্থলে যোগদান করেন এবং সেই দিনই কলম্বিয়ার রাষ্ট্রপতি, ভার্জিলো বারকো ভারগাস এর নিকট নিজের পরিচয় সনদ জমা দেন। এরপর থেকে বর্তমান সময় পর্যন্ত, সর্বদাই, কলম্বিয়াতে, ইন্দোনেশিয়ার রাষ্ট্রদূতের উপস্থিতি ছিল।

২০১১ সালের ৭ মার্চ কলম্বিয়ার রাষ্ট্রপতি হুয়ান ম্যানুয়েল সান্তোস ক্যালদেরন, জাকার্তায়, কলম্বিয়ার দূতাবাস পুনরায় চালু করার ঘোষণা দেন। উদীয়মান বাজার হিসেবে, কলম্বিয়া এবং ইন্দোনেশিয়া উভয়েই সিভেট ব্লকের সদস্য। এছাড়াও, এই ব্লকের সদস্য দেশগুলোর অর্থনৈতিক অবস্থা, পটভূমি, সক্ষমতা প্রায় সমমানের। এছাড়াও, কলম্বিয়া এশিয়াতে নিজেদের বাণিজ্যের প্রসার ঘটাতে চায়। এর জন্য দেশটি, ইন্দোনেশিয়াকে এশিয়ার প্রবেশদ্বার হিসেবে বিবেচনা করে। এর পাশাপাশি কলম্বিয়া ইন্দোনেশিয়ার সাথে সম্পর্ক আরও দৃঢ় করতে চায়। আর এসব কারণ উল্লেখ করেই কলম্বিয়া, ইন্দোনেশিয়ায় নিজেদের দূতাবাস পুনরায় চালু করার সিদ্ধান্ত নেয়।

তথ্যসূত্র

বহিঃসংযোগ 
 ইন্দোনেশিয়া দূতাবাস, কলম্বিয়া
 কলম্বিয়া দূতাবাস, ইন্দোনেশিয়া

 
ইন্দোনেশিয়ার দ্বিপাক্ষিক সম্পর্ক
কলম্বিয়ার দ্বিপাক্ষিক সম্পর্ক
কাতার জাতীয় জাদুঘর

কাতার জাতীয় জাদুঘর কাতারের রাজধানী দোহায় অবস্থিত এটি জাতীয় জাদুঘর। কাতার জাতীয় জাদুঘর প্রতিস্থাপিত হয় এবং ২০১৬ সালে কাতার জাতীয় জাদুঘর একই স্থানে নির্মিত হয়েছে।

ইতিহাস এবং পরিকল্পনা 
১৯৭২ সালে খালিফা বিন হামাদ আল থানি ক্ষমতায় আসার পর, দেশের ঐতিহ্য ও স্মৃতিকে সংরক্ষিত রাখার জন্য একটি জাতীয় জাদুঘরের পরিকল্পনা তৈরি করেন। একই বছর, খলিফা মাইকেল রাইস অ্যান্ড কোম্পানীকে জাদুঘরের কাঠামোগত ও কার্যকরী দিক নকশা করার জন্য দায়িত্ব দিয়েছিলেন। আব্দুল্লাহ বিন জসিম আল থানি সিদ্ধান্ত নেনে যে, যাদুঘরের ভবনটি ফারিয়িক আল সালাতাহ প্রাসাদের সাথে অন্তর্ভুক্তি করা হবে যেখানে তার দখলকৃত ২০তম শতাব্দীর প্রথম প্রাসাদ হিসবে পরিগণিত হবে।

সংকলন 
জাদুঘরটির উদ্বোধন হওয়ার পর থেকে এমন সব নিদর্শণ সংরক্ষণ করা হয় যা কাতারের সাংস্কৃতিক ঐতিহ্যকে ধরে রাখতে সাহায্য করে। যেমন বেদুইন জাতিগত উপাদান, সামুদ্রিক শিল্পকর্ম এবং পরিবেশগত বিষয়। জাদুঘরে প্রাচীন শিল্পকর্মগুলি ছাড়াও স্থানীয়ভাবে প্রাপ্ত নিদর্শনগুলিও সংগ্রহ করা হয় এবং তা সংরক্ষিত রাখা হয়। মুক্ত সরঞ্জাম প্রদর্শনের জন্য একটি উপহ্রদ তৈরি করা হয়। ২৩ শে জুন ১৯৭৫ যাদুঘরটি উদ্বোধন করেন। এই যাদুঘরের সুবিধাগুলোর মধ্যে ১০০ টি আসনের অডিটোরিয়াম এবং একটি গ্রন্থাগার রয়েছে। ১৯৮০ সালে যাদুঘরটি শিল্পকর্মের উপর পুরস্কার পায়। ২০১৩ সালে যাদুঘরটির চারপাশের রাজপ্রাসাদটি যাদুঘর বৃদ্ধির জন্য সংস্কার করা হয়।

প্রত্নতাত্ত্বিক জিনিসপত্র 
১৯৭৩ থেকে ১৯৭৪ সাল পর্যন্ত ব্রিটিশ পুরাতত্ত্ববিদ বিটরস দে কার্ডি এবং তার দলকে যাদুঘর প্রদর্শন করে এবং আর্টিফেক্ট সংগ্রহ করার অভিযান চালানোর দায়িত্ব দেওয়া হয়। তাদের আবিষ্কারগুলির মধ্যে সবচেয়ে উল্লেখযোগ্য আবিষ্কার হল আল দাউস, যার মধ্য বেশ কয়েকটি উবেড পাত্রধারার নিওলিথিক যুগের ডেটিং রয়েছে। ডেনমার্কের অভিযান ও প্রদর্শনীগুলি ১৯৫০ এবং ১৯৬০ এর দশকের প্রথম দিকে প্রদর্শন করা হয়।

প্রত্নতাত্ত্বিক খননকার্য যাদুঘরের প্রাচীন সম্পদ বিভাগের দে কার্ড অভিযানে সবচেয়ে সক্রিয় ভূমিকা রেখে ছিল। আল ওয়াসিল এবং জুবারাহ প্রত্নতাত্ত্বিক স্থান খনন করে।

নৃতাত্ত্বিক উপকরণ 
নথিভুক্ত উপাদান গুলোর মধ্যে ইথিনিক বিদুইনরা ছিলো অন্যতম। বেদুইন কর্তৃক প্রদর্শনীতে কিছু বস্তু ঐতিহাসিকভাবে সরঞ্জাম ও অস্ত্র হিসাবে ব্যবহার করা হতো, অন্যথায় গহনা, মৃৎপাত্র ও পোশাকের মতো পণ্য গুলি দেখা যায়। কাতারি ইবনে আল ফুজা ও সাবেক আমির জসিম বিন মোহাম্মদ আল থানি রচিত সবচেয়ে উল্লেখযোগ্য রচনা ঐতিহ্যবাহী কবিতা যাদুঘরে স্থান পায়।

২০১৫ সালে শেখ মুবারক বিন সাইফ আল থানি প্রদর্শনীতে কাতার জাতীয় জাদুঘরে গীতধর্মের প্রথম লেখা খসড়া উপস্থাপন করেন। এটি নির্ধারিত ছিল যে তার সমাপ্তির উপর নতুন যাদুঘর সরিয়ে নেওয়া হবে।

তথ্যসূত্র 

কাতারের নির্মাণাধীন ভবন কাঠামো
২০১৬ সালে প্রতিষ্ঠিত শিল্পকলা জাদুঘর
২০১৬ সালে প্রতিষ্ঠিত জাদুঘর
কাতারের জাদুঘর
ইসলামি জাদুঘর
জ্যান নুয়েল ভবন
প্রস্তাবিত যাদুঘর
কাতারের ধর্মীয় জাদুঘর
দোহার ভবন ও কাঠামো
কাতারের দর্শনীয় স্থান
দোহার ভবন ও স্থাপনা
ওমান–কাতার সম্পর্ক

ওমান-কাতার সম্পর্ক, ওমান ও কাতার এর মাঝে বিদ্যমান দ্বিপাক্ষিক সম্পর্ককে নির্দেশ করে। ওমান এবং কাতার, উভয় দেশই গালফ কো-অপারেশন কাউন্সিল (জিসিসি) এর সদস্য।
কাতারের রাজধানী দোহাতে, ওমানের একটি স্থায়ী দূতাবাস রয়েছে। অপরদিকে ওমানের রাজধানী মাস্কাট এ কাতারের একটি স্থায়ী দূতাবাস রয়েছে।

কূটনৈতিক প্রতিনিধি 
ওমানে নিযুক্ত কাতারের বর্তমান রাষ্ট্রদূত হলেন আলি বিন ফাহাস আল হাজরী (২০১৭ সালে)।
আবার, কাতারে নিযুক্ত ওমানের রাষ্ট্রদূত হলেন নাজিব নিন ইয়াহিয়া আল-বালুশি (২০১৭ সালে)

কূটনৈতিক সফর 
১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। এর ১ বছরে হওয়ার পূর্বেই ১৯৭২ সালের জুলাই মাসে ওমানের সুলতান, কাবুস বিন সাইদ আল সাইদ, রাষ্ট্রীয় সফরে কাতার সফরে যান। কাবুস বিন সাইদ আল সাইদ, এর দুই বছর আগে ওমানের সুলতান হন।

২০০১ সালের ফেব্রুয়ারি মাসে, কাতারের আমির, হামাদ বিন খলিফা আল-থানি তিন দিনের এক রাষ্ট্রীয় সফরে ওমান যান। 

২০১০ সালের ২২ এপ্রিল, আমির হামাদ বিন খলিফা আল-থানি, দুই দিনের রাষ্ট্রীয় সফরে ওমানে যান। দুই দেশের মধ্যকার দ্বিপাক্ষিক সম্পর্কের উন্নয়নে যৌথ পদক্ষেপের একটি অংশ হিসেবে তিনি ওমান সফরে যান।

রাজনৈতিক সম্পর্ক 
২০১৭ কাতারের কূটনৈতিক সংকট এর সময়কালে যখন পারস্য উপসাগরীয় কয়েকটি দেশ কাতারের সাথে সম্পর্ক ছিন্ন করে, তখন কাতারের পণ্য পরিবহনের জন্য, ওমান ছিল প্রধান পরিবহন পথ। এই সংকটের সময় যেসব পণ্যের গন্তব্য ছিল কাতার সেগুলো ওমানের সালাহ বন্দর এবং সোহার বন্দর দিয়ে পরিবহন করা হত।
এছাড়াও, সেই মাসেই কাতারের হামাদ বন্দর এবং ওমানের এই দুটি বন্দরের মাঝে সরাসরি নৌপথ তৈরি করা হয়।
সৌদি আকাশসীমায় কাতার এয়ারওয়েজ কে নিষিদ্ধ করা হলে, ওমান তখন কাতারকে সাহায্য করে। এই দন্দের মধ্যে ওমান কখনই যুক্ত হয় নি, তবে বিকল্প পরিবহনপথ হিসেবে, কাতারকে নিজেদের ভূমি ব্যবহার করার অনুমতি দিয়ে, দেশটি কাতারকে প্রতিবেশী দেশগুলোর অবরোধ মোকাবিলা করার সুযোগ দিয়েছে।

অর্থনৈতিক সম্পর্ক 
২০১৪ সালে ওমান এবং কাতারের মাঝে দ্বিপাক্ষিক বাণিজ্যের পরিমাণ ছিল ৮১৪ মিলিয়ন (৮১.৪ কোটি) মার্কিন ডলার

২০১৭ সালের জুন কাতারে কূটনৈতিক সংকট শুরু হয়। এইসময় কাতারের অর্থনীতিতে এক সংকটের সৃষ্টি হয়। কিন্তু ২০১৭ সালের সেপ্টেম্বর মাসের রিপোর্ট অনুযায়ী জুন মাসের তুললায়, কাতার ও ওমানের মধ্যকার বাণিজ্যের পরিমাণ প্রায় ২,০০০ শতাংশ বৃদ্ধি পেয়েছে। ২০১৭ সালের এই সময় পর্যন্ত দুই দেশের মধ্যকার বাণিজ্যের পরিমাণ ছিল ৭০২ মিলিয়ন মার্কিন ডলার।

প্রবাসী 
১৯৭০ সালের মাঝামাঝি সময় থেকে এখন পর্যন্ত প্রায় ৬ হাজার ওমানী নাগরিক কাতারে বসবাস করছেন।

তথ্যসূত্র 

ওমানের দ্বিপাক্ষিক সম্পর্ক
কাতারের দ্বিপাক্ষিক সম্পর্ক
ওমান-কাতার সম্পর্ক
রেডিট

রেডিট (ছোট হাতের অক্ষরে স্টাইলাইজ করা) একটি আমেরিকান সামাজিক সংবাদ সমষ্টি, বিষয়বস্তুর গুণগত মান নির্ণয় এবং আলোচনার ওয়েবসাইট। নিবন্ধিত ব্যবহারকারীরা (সাধারণত "রেডিটর" হিসাবে উল্লেখ করা হয়) ওয়েবসাইটে বিষয়বস্তু জমা দেয় যেমন সংযোগ, লিখিত পোস্ট, ছবি এবং ভিডিও, যার উপরে অন্য সদস্যরা ভোট প্রদান করে। পোস্টগুলি বিষয় অনুসারে ব্যবহারকারী দ্বারা তৈরি করা বোর্ডগুলিতে আয়োজিত থাকে যাদেরকে "সম্প্রদায়" বা "সাবরেডিটস" বলা হয়। যেসব পোস্টে অধিক আপভোট পড়ে তারা সাবরেডিটের শীর্ষে প্রদর্শিত হয় এবং যদি তারা পর্যাপ্ত আপভোট পায় তাহলে শেষ পর্যন্ত সাইটের প্রথম পৃষ্ঠায় চলে আসে। রেডিট প্রশাসকরা সম্প্রদায়গুলিকে নিয়ন্ত্রণ করে। রক্ষণাবেক্ষণের কাজ সম্প্রদায়-নির্দিষ্ট মডারেটরদের দ্বারাও পরিচালিত হয়, যারা রেডিট কর্মচারী নন।

২০১৯ সালের জুলাইয়ের হিসাব অনুযায়ী রেডিটের মাসিক ভিজিটর যুক্তরাষ্ট্রে প্রদর্শনের দিক দিয়ে পাঁচ  নম্বরে এবং বিশ্বে তেরো নম্বর অবস্থানে ছিল।

তথ্যসূত্র

বিনোদনমূলক ওয়েবসাইট
২০০৫-এ প্রতিষ্ঠিত ইন্টারনেট সম্পত্তি
ভার্চুয়াল সম্প্রদায়
পাইথন সফটওয়্যার
মুক্ত বিষয়বস্তু ব্যবস্থাপনা সিস্টেম
মুক্ত পাইথন সফটওয়্যার প্রোগ্রাম
মুক্ত উইকি সফটওয়্যার
প্রশ্ন-ও-উত্তরের ওয়েবসাইট
রেডিট
মার্কিন সামাজিক নেটওয়ার্কিং ওয়েবসাইট
অ্যান্ড্রয়েড (অপারেটিং সিস্টেম) সফটওয়্যার
সান ফ্রান্সিস্কো ভিত্তিক কোম্পানি
মার্কিন যুক্তরাষ্ট্রের সামাজিক যোগাযোগ মাধ্যম কোম্পানি
উইকিসমূহ
টর ওনিওন পরিষেবা
ফিলিস্তিনি রন্ধনশৈলী

প্যালেস্টাইনের খাবার হচ্ছে ফিলিস্তিনিদের খাদ্য যা সাধারণভাবে ফিলিস্তিনিরা খেয়ে থাকে-যার মধ্যে রয়েছে প্যালেস্টাইন, ইজরায়েল, জর্ডান, আশেপাশের দেশগুলোতে শরণার্থী শিবিরে এবং ফিলিস্তিনি ডায়াস্পোরার মধ্যে বসবাসকারীরা। সভ্যতার সংস্কৃতির একটি বিস্তৃত স্থান ফিলিস্তিন, ফলে এর রন্ধনশৈলীর রয়েছে দীর্ঘ ঐতিহাসিক প্রেক্ষাপট।   বিশেষতঃ আরব উমাইয়াদ বিজয়ের মধ্য দিয়ে এখানে ইসলামের আবির্ভাব ঘটে এবং পরবর্তীকালে ফার্সি-প্রভাবে প্রভাবিত আব্বাসীয়দের এবং তুর্কি রন্ধনপ্রণালীর শক্তিশালী প্রভাবগুলো দ্বারা ফিলিস্তিনি রন্ধনশৈলী প্রভাবিত হয়।  এটি লেবানন, সিরিয়া এবং জর্ডানসহ অন্যান্য লেভান্তিনি রান্নার অনুরূপ।

রান্নার শৈলীগুলো অঞ্চল এবং প্রতিটি ধরনের রান্নার শৈলীর পরিবর্তিত হয় এবং ব্যবহৃত উপাদানগুলি সাধারণত নির্দিষ্ট অঞ্চলের জলবায়ু এবং অবস্থানের ভিত্তিতে এবং ঐতিহ্যের উপর নির্ভর করে। গালিলিতে ভাত এবং কিব্বির প্রকরণগুলি সাধারণ। পশ্চিম তীরটি মূলত ভারী খাবারের সাথে জড়িত থাকে যা টেবুনের রুটি, ভাত এবং মাংস এবং উপকূলীয় সমভূমির বাসিন্দাদের ঘন ঘন মাছ, অন্যান্য সামুদ্রিক খাবার এবং মসুর ডাল ব্যবহার করে। গাজা খাবারটি লেভান্ট খাবারের একটি ভিন্নতা, তবে সামুদ্রিক খাবার এবং মশলার চেয়ে আরও বৈচিত্র্যময়। গাজার অধিবাসীদের প্রচন্ডভাবে মরিচ খুব ব্যবহার করা হবে। খাবারগুলি সাধারণত ঘরে বসে খাওয়া হয় তবে ডাইনিং খাওয়াটি বিশেষত পার্টির সময় সর্বাধিক হয়ে ওঠে যেখানে স্যালাড, ব্রেড ডিপস এবং স্কিটযুক্ত মাংসের মতো হালকা খাবার পরিবেশন করা হয়। এই অঞ্চলটিতে অনেকগুলি মিষ্টান্ন রয়েছে যা নিয়মিতভাবে তৈরি করা হয় এবং সাধারণভাবে ছুটির দিনে সংরক্ষণ করা হয়। বেশিরভাগ ফিলিস্তিনীর মিষ্টি হ'ল হয় মিষ্টিযুক্ত চিজ, খেজুর বা বাদাম, আখরোট বা পিস্তা জাতীয় বিভিন্ন বাদাম। পানীয়গুলি ছুটির দিনে যেমন রমজানের সময়েও নির্ভর করতে পারে যেখানে সূর্যাস্তের সময় ক্যারোব, তেঁতুল এবং এপ্রিকট রস খাওয়া হয়। কফি সারা দিন খাওয়া হয় এবং জনগণের মধ্যে অ্যালকোহল খুব বেশি প্রচলিত হয় না, তবে আরাক বা বিয়ারের মতো কিছু অ্যালকোহলযুক্ত পানীয় যেমন খ্রিস্টানরা পান করে।

খাদ্যাভ্যাস

তথ্যসূত্র

ফিলিস্তিনি রন্ধনশৈলী
ফিলিস্তিনি রন্ধনশৈলী
ফিলিস্তিনি রন্ধনশৈলী
আরব রন্ধনশৈলী
জাতিগোষ্ঠী অনুযায়ী রন্ধনশৈলী
লেভান্তনীয় রন্ধনশৈলী
ভূমধ্যসাগরীয় রন্ধনশৈলী
মধ্যপ্রাচ্যীয় রন্ধনশৈলী
কাতার–রাশিয়া সম্পর্ক

কাতার-রাশিয়া সম্পর্ক (), কাতার এবং রাশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় রাশিয়া ছিল অখণ্ড সোভিয়েত ইউনিয়ন এর একটি অংশ। ফলে কাতার ও সোভিয়েত ইউনিয়ন এর মাঝে সম্পর্ক স্থাপিত হয়। তবে সোভিয়েত ইউনিয়ন ভেঙ্গে রাশিয়া গঠিত হওয়ার পরও এই দুই দেশের মধ্যকার সম্পর্ক অটুট থাকে। রাশিয়ার রাজধানী মস্কোতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহাতে রাশিয়ার একটি স্থায়ী দূতাবাস রয়েছে।

সোভিয়েত যুগে সম্পর্ক 
সৌদি আরব এর মিত্র রাষ্ট্র হিসেবে, কাতার অনেকবারই সোভিয়েত ইউনিয়নের সাথে কূটনৈতিক সম্পর্ক স্থাপনের প্রস্তাব ফিরিয়ে দিয়েছে। তবে ১৯৮৮ সালের গ্রীষ্মে এই অবস্থানের পরিবর্তন হয়। সেই বছরের ২ আগস্ট, কাতার এবং রাশিয়া এর মাঝে কূটনৈতিক সম্পর্ক স্থাপিত হয়।
কূটনৈতিক সম্পর্ক স্থাপিত হওয়ার পর ১৯৮৯ সালের ১২ নভেম্বর, দোহায়, সোভিয়েত ইউনিয়ন তাদের দূতাবাস স্থাপন করে। এর ২ দিন পরই ১৯৮৯ সালের ১৪ নভেম্বর, কাতার, মস্কোতে তাদের দূতাবাস স্থাপন করে।

কূটনৈতিক সম্পর্ক 
১৯৯১ সালের ২৫ ডিসেম্বর, সোভিয়েত ইউনিয়ন ভেঙ্গে যায় এবং রাশিয়া সহ মোট ১৫ টি পৃথক স্বাধীন রাষ্ট্র গঠিত হয়। এর এক দিন পরই, ১৯৯১ সালের ২৬ ডিসেম্বর, কাতার সোভিয়েত ইউনিয়নের মূল অংশ হিসেবে, রাশিয়াকে স্বীকৃতি দান করে। কাতারে নিযুক্ত রাশিয়ার, রাষ্ট্রদূত হলেন, আন্দ্রে ভ্লাদিমিরোভিচ আন্দ্রেইয়েভ। ২০০৫ সালের ১৭ জুলাই রাশিয়ার রাষ্ট্রপতি, ভ্লাদিমির পুতিন আন্দ্রেইয়েভকে এই পদে নিয়োগ দেন। রাশিয়ায় নিযুক্ত কাতারের রাষ্ট্রদূত হলেন, আহমেদ সাইফ আল-মিদহাদী। ২০০৯ সালের ফেব্রুয়ারি মাসে কাতার সরকার, আল-মিদহাদী কে এই পদে নিয়োগ দেয়। ২০০৯ সালের ২৭ ফেব্রুয়ারি আল-মিদহাদী তার বৃত্তান্তের সনদ রাশিয়ার তৎকালীন রাষ্ট্রপতি দিমিত্রি মেদভেদেভ এর নিকট জমা দেন।

রাজনৈতিক সম্পর্ক 

২০০৪ সালের ১৩ ফেব্রুয়ারি কাতারে নির্বাসনে থাকা, জেলিমখান ইয়ান্দারাবিয়েভ আততায়ীর গুলিতে নিহত হওয়ার পর, দুই দেশের মধ্যকার সম্পর্ক শীতল হয়ে পড়ে।

ইয়ান্দারাবিয়েভ এর ৩য় মৃত্যুবার্ষিকীতে, রাশিয়ার রাষ্ট্রপতি, ভ্লাদিমির পুতিন, একটি রাষ্ট্রীয় সফরে কাতারে যান। সেখানে তাকে স্বাগত জানান, কাতারের আমির, হামাদ বিন খলিফা আল-থানি

অর্থনৈতিক সম্পর্ক 
রুশ এবং কাতারের গ্যাস উৎপাদনকারী প্রতিষ্ঠানগুলো ইয়ামাল পেনিনসুলাতে তেল শোধনাগার তৈরির ব্যাপারে সম্মত হয়েছে। এর পাশাপাশি কাতারে হালাল মাংশ রপ্তানির ব্যাপারেও রাশিয়া রাজি হয়েছে।

তথ্যসূত্র

বহিঃসংযোগ 

  কাতার-রাশিয়া সম্পর্ক এর ব্যাপারে, রুশ পররাষ্ট্র মন্ত্রণালয়ের নথি
   রুশ দূতাবাস, দোহা

 
কাতারের দ্বিপাক্ষিক সম্পর্ক
রাশিয়ার দ্বিপাক্ষিক সম্পর্ক
তানতোয়ি ইয়াহিয়া

তানতোয়ি ইয়াহিয়া (জন্ম: ২৯ নভেম্বর ১৯৬০) হচ্ছেন ইন্দোনেশিয়া এর একজন উপস্থাপক, দেশাত্মবোধক গায়ক এবং উদ্যোক্তা। তিনি হু ওয়ান্টস টু বি এ মিলিয়নার? এর ইন্দোনেশিয়ান সংস্করণটি উপস্থাপনা করার জন্য সবচেয়ে বিখ্যাত। ২০০৯ সাল থেকে, তানতোয়ি ইয়াহিয়া দক্ষিণ সুমাত্রা এর প্রতিনিধিত্বকারী গোলকার পার্টি থেকে পিপলস রিপ্রেজেন্টেটিভ কাউন্সিল এর হয়ে ইন্দোনেশিয়ান সংসদের সদস্য হয়ে আছেন।

ব্যক্তিগত জীবন
তানতোয়ি ইয়াহিয়া ১৯৬০ সালের ২৯ অক্টোবর দক্ষিণ সুমাত্রা এর পালেম্ব্যাং শহর এ জন্মগ্রহণ করেন এবং উক্ত শহরেই বসবাস করেন। তার পিতা জীবিকা নির্বাহ নরার জন্য স্ক্র্যাপ প্লাস্টিক বিক্রয় করতেন। মাত্র ১৪ বছর বয়সে, তার পিতা তানতোয়ি ইয়াহিয়াকে ইংরেজি কোর্স এর জন্য পাঠিয়েছিলেন, বিশ্বাস করেছিলেন যে তার পুত্রের সাফল্যের জন্য এটি আবশ্যক।

তানতোয়ি ইয়াহিয়া ১৯৯০ সালে তার স্ত্রী দেবী আন্দায়ানী এর সাথে বিবাহ বন্ধনে আবদ্ধ হন। তাদের ছেলে সন্তান মোহাম্মদ আদজানি প্রসূণ ইয়াহিয়া ২০০১ সালে জন্মগ্রহণ করেন। তানতোয়ি ইয়াহিয়া হচ্ছেন টেলিভিশনের উপস্থাপক হেল্মিয়া ইয়াহিয়া এর বড় ভাই।

টেলিভিশন
তানতোয়ি ইয়াহিয়া এর প্রথম সফল টিভি অনুষ্ঠান "গীতা রেমেজা" এর মাধ্যমে তিনি তার প্রথম সাফল্য দেখেন। তার সেরা পরিচিত কর্মজীবন যদিও ২০০১ সালে এসেছিলেন, সেই বছর থেকে ২০০৬ পর্যন্ত, তানতোয়ি ইয়াহিয়া হু ওয়ান্টস টু বি এ মিলিয়নার? এর ইন্দোনেশিয়ান সংস্করণটি উপস্থাপনা করেন, যেটি আরসিটিআই এ সম্প্রচার করা হয়েছিল। পরের বছর তিনি ডিআরএলআর বা নং ডীল ইন্দোনেশিয়ায়ও আয়োজন করেন, সেটিও আরসিটিআই এ সম্প্রচার করা হয়েছিল। ২০০৯ সালে তিনি আর ইউ স্মার্টার দেন এ ফিফথ গ্র্যাডার? এর স্থানীয় অভিযোজন আয়োজন করেছেন, এই সময় এটি গ্লোবাল টিভি এ প্রচার করা হয়েছিল, কিন্তু ইন্দোনেশিয়ার সংসদীয় নির্বাচনে তার নির্বাচনী জয়ের ফলে ২০০৯ সালে ইন্দোনেশিয়ার হাউস অফ রিপ্রেজেন্টেটিভ নির্বাচনে এর সমাপ্তি ঘটে।

দেশাত্মবোধক সঙ্গীত
তানতোয়ি ইয়াহিয়া ২০০০ সালে রিন্টো হারাহাপ এর প্রথম দেশাত্মবোধক গান, "গোন, গোন, গোন" মুক্তি দেন। এটি তার প্রথম অ্যালবাম "কান্ট্রি ব্রিজ" দ্বারা অনুসরণ করা হয়, যা ৩০০,০০০ কপি বিক্রিত হয়েছিল। তার সঙ্গীত সাফল্য তাকে টেলিভিশনের "কান্ট্রি রোড স্পেশাল" মিউজিক শো এর উপস্থাপকে পরিণত করে। তিনি "ইন্দোনেশিয়ার সবচেয়ে জনপ্রিয় দেশাত্মবোধক গায়ক" হিসাবে অভিহিত হন। ইন্দোনেশিয়া এর অলরাউন্ডার পিটার এফ গনিথাকে তার জনপ্রিয়তা সম্পর্কে একটি সাক্ষ্য হিসাবে তিনি তানতোয়ি ইয়াহিয়াকে তার কন্যার বিয়েতে সেলিন ডিওন এর পাশে গাইতে বলেছিলেন। তিনি বলেন যে দেশের সঙ্গীত হচ্ছে তার "দ্বিতীয় ধর্ম"। তানতোয়ি ইয়াহিয়া ইন্দোনেশিয়ার কান্ট্রি মিউজিক ক্লাবের প্রতিষ্ঠাতা। তানতোয়ি ইয়াহিয়া ক্যাসেট ডিস্ট্রিবিউশন এবং ইভেন্ট আয়োজক কেপি প্রোডাকশনস পরিচালনা করেন যার দ্বারা ইন্দোনেশিয়ান মিউজিক অ্যাওয়ার্ডস এবং প্যানাসনিক অ্যাওয়ার্ডস সংগঠিত হয়। ২০০৫ সালে, তানতোয়ি ইয়াহিয়া মার্কিন যুক্তরাষ্ট্র এ আইজেনহাওয়ার ফেলোশিপের একটি মাল্টি-ন্যাশান প্রোগ্রামের অধীনে গিয়েছিলেন। সেখানে তিনি দেশব্যাপী সঙ্গীত শিল্পের ন্যাশভিলে উপস্থিত হয়েছিলেন।

তথ্যসূত্র

বহিঃসংযোগ
 অফিসিয়াল ওয়েবসাইট 

জীবিত ব্যক্তি
১৯৬০-এ জন্ম
ইন্দোনেশীয় মুসলিম
ইন্দোনেশিয়ার ইংরেজি ভাষার সঙ্গীতশিল্পী
ইন্দোনেশীয় অভিনেতা
সিন্ধু জল চুক্তি

সিন্ধু জল চুক্তি একটি জল-বণ্টন চুক্তি যা ভারত এবং পাকিস্তানের মধ্যে স্বাক্ষরিত হয় বিশ্ব ব্যাংক (তারপর ইন্টারন্যাশনাল ব্যাংক ফর রিকনস্ট্রাকশন অ্যান্ড ডেভেলপমেন্ট) এর মধ্যস্থতায়। এই চুক্তি স্বাক্ষরিত হয়, করাচি শহরে, সেপ্টেম্বর, ১৯৬০ সালে। ভারতের প্রধানমন্ত্রী জওহরলাল নেহেরু এবং পাকিস্তানের প্রেসিডেন্ট আইয়ুব খান চুক্তিটি স্বাক্ষর করেন।

এই চুক্তি অনুযায়ী, পূর্বদেশীয় তিনটি নদীর নিয়ন্ত্রণ — বিপাশা, রবি ও শতদ্রু —  ভারতকে দেওয়া হয়েছিল, অন্যদিকে পশ্চিমের তিনটি নদী — সিন্ধু, চন্দ্রভাগা এবং ঝিলাম — এর নিয়ন্ত্রণ পাকিস্তানকে দেওয়া হয়।  আরো বিতর্কিত বিষয় ছিল, কীভাবে জল-বণ্টন করা হয়েছিল। যেহেতু পাকিস্তানের নদী প্রবাহ ভারতের ওপর দিয়ে, চুক্তি ভারতকয়ে সেচ, পরিবহন এবং বিদ্যুৎ উৎপাদন কাজে ব্যবহারের জন্য অনুমোদন দেয়, এবং ভারতীয় প্রকল্প নির্মাণের ক্ষেত্রে সুনির্দিষ্ট বিধানকরে দেওয়া হয়। চুক্তিটি পাকিস্তানের ভয়ের একটি ফসল ছিল, যেহেতু সিন্ধু অববাহিকা উৎস নদী ছিল ভারতে, ভারত চাইলেই সম্ভাব্য খরা এবং দুর্ভিক্ষ পাকিস্তানে সৃষ্টি করতে পারে, বিশেষ করে যুদ্ধের সময়।

২০২৫ পহেলগাঁও হামলার পরে ভারত একতরফাভাবে এই চুক্তি সাময়িক সময়ের জন্য স্থগিত ঘোষণা করে।

ইতিহাস এবং পটভূমি 
সিন্ধু অববাহিকার শুরু তিব্বত এবং হিমালয় পর্বতমালায় যা  জম্মু-কাশ্মীর এবং হিমাচল প্রদেশে অবস্থিত। এর প্রবাহ পাহাড় থেকে শুরু হয়ে পাঞ্জাব, হিমাচল প্রদেশ এবং জম্মু ও কাশ্মীর এবং সিন্ধুর মধ্য দিয়ে প্রবাহিত হয়ে, পাকিস্তানে একত্রিত হয় ও করাচির দক্ষিণে আরব সাগরে পতিত হয়। 

ব্রিটিশ ভারতের বিভাজন অঢেল জল সিন্ধু অববাহিকাকে নিয়ে একটি দ্বন্দ্ব সৃষ্টি করে।  নবগঠিত রাজ্যসমূহ এর জল বণ্টন নিয়ে দ্বিধাবিভক্ত ছিল।

তথ্যসূত্র 

পাকিস্তানের ঐতিহাসিক দলিল
১৯৬০-এ ভারত
১৯৬০-এ পাকিস্তান
আহমদ ধানি

ধানি আহমদ প্রসেত্য (জন্ম: ২৬ শে মে, ১৯৭২), অধিক পরিচিত আহমদ ধানি, বা ধানি এস. মানাফ নামে, হচ্ছেন ইন্দোনেশিয়া এর একজন রক সঙ্গীতজ্ঞ, গীতিকার, পরিচালক এবং প্রযোজক। তিনি ডেওয়া ১৯ এবং আহমদ ব্যান্ড এর ফ্রন্টম্যান ছিলেন এবং আন্তঃ-মহাদেশীয় ব্যান্ড "দ্য রক" এর সদস্য ছিলেন। তিনি মালিক এবং রিপাবলিক সিন্টা ম্যানেজমেন্টের চেয়ারম্যান ও এমএনসি মিডিয়া গ্রুপের ব্যবস্থাপনা প্রতিষ্ঠান এর একজন শিল্পী ছিলেন।

আহমদ ধানি অন্য শিল্পীদের জন্য একটি প্রচারক এবং গীতিকার হিসাবে কাজ করেছেন, মায়া আহমদ, অ্যাগনেস মনিকা, অ্যালেক্সা কি এবং মুলান জমিলা অন্তর্ভুক্ত ছিল। তিনি শ্রেষ্ঠ বাদ্যযন্ত্র বিন্যাস এর জন্য আইএমএ সহ অনেক পুরস্কার জিতেছে। তিনি দক্ষিণপূর্ব এশিয়ার সবচেয়ে প্রভাবশালী সঙ্গীতশিল্পীদের মধ্যে একজন।

প্রারম্ভিক জীবন 
আহমদ ধানি ১৯৭২ সালের ২৬ মে ইন্দোনেশিয়া এর সুরাবায়া এ জন্মগ্রহণ করেন। এডি আব্দুল মানফ বিন রুস্তা সাস্ত্রা আত্মাদজা, যিনি গারূট-পশ্চিম জাভা থেকে সুদানের একজন কূটনীতিক, এবং জয়েস থেরেসিয়া পামেলা কোহলার, যিনি ইন্দোনেশিয়ান আশকেনাজি ইহুদি বংশদ্ভুত, তাদের ৩ সন্তানের প্রথম সন্তান হচ্ছেন তিনি। তার পিতামহ, জান পিটার ফ্রেড্রিক কোহলার, ১৮৮৩ সালে ডাচ ইস্ট ইন্ডিজে জন্মগ্রহণ করেন, যিনি আশকেনাজি ইহুদী ছিলেন।

আহমদ ধানি এর পিতা, দাবাং এস. মানাফ, একজন বিখ্যাত ইন্দোনেশিয়ান সঙ্গীতজ্ঞ এবং বাদ্যযন্ত্রের উপর তার শৈশব থেকে একটি শক্তিশালী প্রভাব ছিল। আহমদ ধানি এর বাবা তাকে অল্প বয়সী একটি কীবোর্ড কিনে দিয়েছিল এবং সঙ্গীত পাঠের জন্য তাকে নাম দিয়েছিলেন, আশা করেছিলেন আহমদ ধানি ক্লাসিক্যাল সঙ্গীত মধ্যে এক্সেল হবে।

আহমদ ধানি ব্রিটিশ রক ব্যান্ড "কুইন" দ্বারা অত্যন্ত প্রভাবিত ছিল।

প্রারম্ভিক জীবন 
আহমদ ধানি ১৯৯৬ সালে মায়া এস্টিয়ান্টি এর সাথে দীর্ঘদিন সম্পর্কের পর মায়া এস্টিয়ান্টি যখন এসএমএ নেগ্রী ২, সুরাবায়ায় উচ্চ বিদ্যালয়ে ছিলেন তখন আহমদ ধানি তাকে বিয়ে করেন। তাদের তিনজন সুপরিচিত সুফি নেতাদের নামে তাদের তিনটি সন্তান এর নাম রেখেছেন, তাদের সকলকে আহমদ ধানি প্রশংসা করে,। নামগুলো হলো: আহমেদ আল গাজালী, এল জালালুদ্দিন রুমী এবং আহমদ আব্দুল কদির জেলানি। ২০০৬ সালের শেষের দিকে, আহমদ ধানি এবং তার স্ত্রী 'অভিযুক্তদের বিরুদ্ধে অভিযোগ' মামলায় জড়িত থাকার কারণে মায়া এস্টিয়ান্টি কর্তৃক দোষী সাব্যস্ত হন। ২৩ শে সেপ্টেম্বর ২০০৮ তারিখে দক্ষিণ জাকার্তা শরিয়া কোর্ট তাদের বিবাহ বাতিল করে দেয়।

ইন্দোনেশিয়ার ধনী অভিনেতাদের মধ্যে অন্যতম বলা হয়েছে আহমদ ধানিকে।

২০১৩ সালের আগস্ট মাসে, আহমদ ধানি স্বীকার করেন যে তিনি গায়িকা মুলান জেমেলা এর সঙ্গে তার একটি মেয়ে আছে, যার নাম "সাফেয়া"।

তথ্যসূত্র

বহিঃসংযোগ 
 অফিসিয়াল ওয়েবসাইট

জীবিত ব্যক্তি
১৯৭২-এ জন্ম
ইন্দোনেশীয় মুসলিম
ইন্দোনেশীয় পপ সঙ্গীতশিল্পী
২০শ শতাব্দীর মুসলিম
২১শ শতাব্দীর অপরাধী